**Apátfalva Község Önkormányzat Polgármesterének 6/2020 (IV.29.) önkormányzati rendelete**

**Hatályos:2020-04-30 - 2020-05-01**

**Apátfalva Község Önkormányzat Polgármesterének 6/2020 (IV.29.) önkormányzati rendelete**

**az egyes anyakönyvi események engedélyezésének szabályairól szóló 5/2017.(III.29.) Önkormányzati rendelet módosításáról**

Apátfalva Község Önkormányzat Polgármestereként az Alaptörvény 32. cikk (2) bekezdésében biztosított jogalkotói hatáskörében eljárva, az anyakönyvi eljárásról szóló 2010. évi I. törvény 96 §-ában kapott felhatalmazás alapján – figyelemmel a veszélyhelyzet kihirdetéséről szóló 40/2020.(III.111.) kormányrendeletre, valamint a katasztrófavédelemről és a hozzá kapcsolódó egyes törvényes módosításáról szóló 2011. évi CXXVIII. törvény 46. § (4) bekezdésére – a következőket rendelem el:

1. **§.**

Apátfalva Község Önkormányzat Képviselő-testületének az egyes anyakönyvi események engedélyezésének szabályairól szóló 5/2017.(III.29.) önkormányzat rendelet (továbbiakban: Rendelet) 4. § helyébe az alábbi rendelkezés lép:

1. A hivatali munkaidőn kívül történő anyakönyvi eseményért térítési díjat a házasulandóknak nem kell fizetni.
2. A hivatali munkaidőn túl történő házasságkötés lebonyolításában közreműködő anyakönyvvezető amennyiben nem a közszolgálati tisztviselőkről szóló 2011. évi CXCIX. törvényben meghatározott szabadidőt választja, szertartásonként bruttó 8.000,-Ft összegű díjazás illeti meg.
3. **§**

Ez a rendelet a kihirdetést követő napon lép hatályba és hatályba lépését követő napon hatályát veszti, de rendelkezéseit 2020. április 1-től visszamenőlegesen kell alkalmazni.

*Szekeres Ferenc                                                      dr. Szénási Hanna*

*polgármester                                                                   jegyző*

Záradék:

A rendeletet a polgármester 2020. április 28-án fogadta el.

A hirdetőtáblán 2020. április 29-én kifüggesztésre került.

Apátfalva, 2020. április 30.

                                                                                                           dr. Szénási Hanna

                                                                                                                     jegyző